మంచు మోహన్ బాబు
మోహన్ బాబు చిత్తూరు జిల్లా, ఏర్పేడు మండలం మోదుగులపాళెం లో 19 మార్చి 1952న జన్మించాడు. ఆయన జన్మనామం మంచు భక్తవత్సలం నాయుడు. తండ్రి ఉపాధ్యాయుడు. ఆయనకు ముగ్గురు తమ్ముళ్లు - రంగనాధ్ చౌదరీ, రామచంద్ర చౌదరీ మరియు కృష్ణ - మరియు ఒక సోదరి విజయ ఉన్నారు. ఈయన విద్యాభ్యాసం ఏర్పేడు, మరియు తిరుపతిలో జరిగింది. ఈయన చెన్నై (గతంలో మద్రాసు)లో భౌతిక శాస్త్రంలో డిగ్రీని పూర్తి చేశాడు. సినీరంగంలో ప్రవేశించడానికి ముందు కొంతకాలం వ్యాయామ ఉపాధ్యాయుడిగా పనిచేశాడు. మోహన్ బాబు 1970ల ప్రారంభంలో అర్థ దశాబ్దంపాటు దర్శకత్వ విభాగంలో కూడా పనిచేశారు. "స్వర్గం నరకం" (1975) చలన చిత్రంతో తెలుగు తెరకు పరిచమయ్యాడు.
ఆగడు
శ్రీను వైట్ల దర్శకత్వంలో మహేష్ బాబు, తమన్నా కథానాయక-నాయికలుగా 14 రీల్స్ ఎంటర్టైన్మెంట్ పతాకంపై రాం ఆచంట, గోపీ ఆచంట, అనీల్ సుంకర నిర్మించిన సినిమా "ఆగడు". సోనూ సూద్ ప్రతినాయకుడిగా నటించగా శ్రుతి హాసన్ ఒక ప్రత్యేక గీతంలో నర్తించింది. వీరు కాక ఈ సినిమాలో రాజేంద్ర ప్రసాద్, కన్నెగంటి బ్రహ్మానందం, ఎం. ఎస్. నారాయణ, ఆశిష్ విద్యార్థి, పోసాని కృష్ణమురళి ముఖ్యపాత్రలు పోషించారు. ఎస్. తమన్ సంగీతాన్ని అందించిన ఈ సినిమాకి కె.వి. గుహన్ ఛాయాగ్రాహకునిగా, ఎం.ఆర్. వర్మ ఎడిటరుగా పనిచేసారు. రాయలసీమలోని అనంతపురం జిల్లాలోని తాడిపత్రి ప్రాంతం నేపథ్యంగా తెరకెక్కిన ఈ సినిమాలో మహేష్ బాబు పోలీస్ అధికారిగా నటించాడు.